หนูตรวจแล้วปรากฏว่ามีเชื้อHPV หนูไม่เคยมีอาการใดๆ หนูสามารถไปฉีดวัคซีนได้ไหม แล้วสามารถหายขาดไหมคะ
สวัสดีค่ะ HPV หรือ Human Papillomavirus เป็นเชื้อไวรัสที่ก่อให้เกิดโรคเช่นหูดตามส่วนต่าง ๆ ของร่างกาย เช่นที่บริเวณอวัยวะเพศหรือรอบๆทวารหนัก นอกจากนี้ เชื้อ HPV บางสายพันธุ์อาจเป็นสาเหตุของการเกิดมะเร็งชนิดต่าง ๆ เช่น มะเร็งปากมดลูก มะเร็งช่องคลอด มะเร็งปากช่องคลอด ตามมาได้อนาคตได้ โดยเชื้อไวรัสชนิดนี้จะ แพร่กระจายได้ง่ายผ่านการสัมผัสกับเชื้อโดยตรงหรือการมีเพศสัมพันธ์โดยหากมีเชื้อไวรัสชนิดนี้อยู่แล้วนั้น การไปรับวัคซีนเพื่อป้องกันการเกิดมะเร็งปากมดลูก ซึ่งจะป้องกันไวรัส HPV สายพันธุ์หลักๆที่มักก่อให้เกิดมะเร็งปากมดลูก จะไม่ได้เป็นการรักษาเชื้อไวรัสที่มีอยู่ เพียงแต่จะป้องกันการรับเชื้อมาใหม่เท่านั้นดังนั้นแนะนำการพบแพทย์เพื่อตรวจวินิจฉัยให้แน่ชัดว่าเป็น HPV สายพันธุ์ใด ซึ่งตรวจได้จากการนำเนื้อเยื่อบริเวณดังกล่าวไปตรวจทางห้องปฎิบัติการ ปัจจุบันการติดเชื้อ HPV ไม่มีวิธีรักษาโดยเฉพาะ เนื่องจากระบบภูมิคุ้มกันของร่างกายจะค่อย ๆ กำจัดเชื้อออกไปเอง หากเป็นสายพันธุ์ที่ก่อให้เกิดมะเร็งได้ ควรได้รับการติดตามเฝ้าระวังอาการต่างๆของมะเร็งปากมดลูกด้วยการตรวจภายในและตรวจ pap smear เป็นประจำทุกปีต่อไป